Notum sit omnibus quod Milo de Cacenniaco et Adelaidis uxor ejus et filius eorum Hugo ad curiam Sancte Marie Molismensis cum ceteris fidelibus convenerunt. In crastino ergo, id est in die sancti Stephani, condonavit isdem (sic) Milo omnem calumpniam quam habebat in ecclesia de Sisteniaco et in omni decimatione ejus vel in atrio et in omni terra que ad ecclesiam pertinet, hoc ipsum exorante, deprecante et volente uxore sua Adelaide, et laudante Hugone filio suo: et hanc concessionem pro animarum suarum necnon et antecessorum suorum remedio fecerunt, et per baculum Lescelini, quo tunc infirmus sustentabatur, in manus abbatis Rotberti posuerunt et coram istis testibus confirmaverunt: Norgaudus de Telecé, Rainaudus filius Odonis Clarer, Milo cognatus ejus, Henricus de Warnovillare.